Ruĝkresta kotingo

La ruĝkresta kotingoOrnitologia taksonomio. () estas unutipa birdospecio el la familio de kotingedoj. Ĝi estas endemia de la Andoj de norduesta Sudameriko.

Taksonomio
Laŭ AviListAviList v2025, konsultita la 21-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Cotingidae - kotingedoj
Ampelion Tschudi, JJ, 1845
Ampelion rubrocristatus (d'Orbigny, ACVMD; de Lafresnaye, NFAA, 1837) - ruĝkresta kotingo

Etimologio
maldekstre|eta|240ra|Detalo de la kresto
La scienca genra nomo Ampelion venas el al antikva greka ἀμπελίων (ampelion), kiu estas nekonata eta birdo, simila al muŝkaptulo, menciita de Dionizo de HalikarnasoBirds of the World, Red-crested Cotinga..

La specia epiteto rubrocristatus estas kunmetaĵo de 2 latinaj vortoj, rŭber, rŭbra, rŭbrum (= "ruĝa") kaj cristātus (= "krestohava"), pro la longa ruĝa kresto de ambaŭ seksoj de tiu specio.

Aspekto
La ruĝkresta kotingo estas 20,5 ĝis 22 cm longa kaj pezas 47 ĝis 80 g. Ambaŭ seksoj havas la saman plumaron. Plenkreskuloj havas malhelgrizan kapon kun longa kaŝtanbruna kresto, kiu kutime estas tenata plata kontraŭ la nuko. Ilia korpo estas griza kaj iliaj flugiloj kaj vosto plejparte pli malhelgrizaj. Iliaj supraj kaj subvostaj kovriloj, pugo kaj ventro havas variajn kvantojn da blanka strieco. La suba flanko de ilia vosto havas blankan bendon proksime al la fino. Ili havas intense ruĝajn irisojn, bekon kun eburblanka aŭ palgriza bazo kaj nigrecgriza pinto, kaj nigrajn aŭ malhelgrizajn krurojn kaj piedojn. Nematuruloj estas ĝenerale pli palaj ol plenkreskuloj pro palaj franĝoj sur iliaj plumoj.Snow, D. (2020). Red-crested Cotinga (Ampelion rubrocristatus), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 23an de Septembro, 2025

Disvastiĝo kaj habitato
La ruĝkresta kotingo troviĝas en Andoj, de uesta Venezuelo ĝis centra Bolivio, tra Kolombio, Ekvadoro kaj Peruo. Ĝi vivas en limoj de nubarbaroj, en arbustaroj kaj loke en heĝoj laŭlonge de agrikulturaj teroj, ĉefe je 2500–3900 m, escepte ĝis 2200 m.

Referencoj

Kategorio:Kotingedoj
Kategorio:Paseroformaj
Kategorio:Birdoj de Sudameriko
Kategorio:Neotropisa faŭno